钦定古今图书集成/明伦汇编/官常典/第621卷 > 《答刘禹锡白太守行》前人
## 钦定古今图书集成/明伦汇编/官常典/第621卷 > 《答刘禹锡白太守行》前人

吏满六百石，昔贤辄去之。秩登二千石，今我方罢归。
我秩讶已多，我归惭已迟。犹胜尘土下，终老无休期。
卧乞百日告，起吟《五篇》诗。朝与府吏别，暮与州民辞。
“去年到郡时，麦穗黄离离。今年去郡日，稻花白霏霏。
为郡已周岁，半岁罹旱饥。襦裤无一片，甘棠无一枝。
何乃老与幼，泣别尽沾衣。下惭苏人泪，上愧刘君辞。”